Երեխաների զարգացման ընդհանուր ենթատեքստում առանձնակի դեր ունեն հոգեկան զարգացման չափորոշիչները, որոնք հնարավորություն են տալիս ճանաչել երեխայի ընդունակությունների, հմտությունների և կարողությունների համապատասխանությունը տարիքային տվյալ փուլի համար: Նախադպրոցական տարիքի երեխաների համար հոգեկան զարգացումը թվում է, թե կարևորվում է առավել, քանի որ երեխան հայտնվում է ուսումնառության գործընթացում, որին պետք է հարմարվել, դիմակայել: Հատկապես այդ տարիքում է, որ ծնողները երեխային համեմատության մեջ են դնում հասակակիցների հետ և դպրոցական հաջողություններն ու անհաջողություններն ընդունում առավել հուզական ֆոնի վրա: Նախադպրոցականի գործունեության յուրահատկությունից կախված, այդ տարիքի համար հոգեկան զարգացման չափորիչների մշակումը անմիջականորեն հանգում է երեխայի կրթական խնդիրների լուծմանը, նրան դպրոցական պատրաստության ապահովմանը: